《文儒见和四诗钦叹高妙谨用韵为答卒章问讯汝》
宋代·陈长方

公居吴淞滨，声名到童儿。
弓旌羔雁招，尚落沧海遗。
淡然如秋容，杳渺无津涯。
扁舟载西子，独此见子皮。
兼收及我辈，一视白与缁。
他年高士传，读者当见思。
不但首阳士，廉百世师。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。